জাকার্তা-পালেমবাং এশিয়ান গেমস পুরুষ হকির শুরুতেই ওমান পরীক্ষায় উতরে গিয়ে (২-১) দ্বিতীয় ম্যাচে কাজাখস্তানকে (৬-১) বড় ব্যবধানে হারায় বাংলাদেশ। কিন্তু ‘বি’ গ্রæপে নিজেদের তৃতীয় ম্যাচে এসে মালয়েশিয়ার সামনে হোঁচট খায় লাল-সবুজরা। গতকাল জাকার্তার জিবিকে হকি মাঠে মালয়েশিয়া ৭-০ গোলে বিধ্বস্ত করে বাংলাদেশকে। বিজয়ীদের এটা টানা তৃতীয় জয়। তারা তিন ম্যাচে ৯ পয়েন্ট নিয়ে তালিকার দ্বিতীয়স্থানে রয়েছে। সমান ম্যাচে সমান পয়েন্ট পেলেও গোল ব্যবধানে এগিয়ে থেকে পাকিস্তান শীর্ষে আছে। তিন ম্যাচে দুই জয় ও এক হারে ৬ পয়েন্ট পাওয়া বাংলাদেশের অবস্থান তৃতীয়। গ্রæপ পর্বে টানা দুই ম্যাচ জয়ের পর এটা তাদের প্রথম হার।